**Výzva** **na predkladanie ponúk** (ďalej len „Výzva“)

Komunikácia pre uvedenú zákazku sa uskutočňuje prostredníctvom systému na elektronickú komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. Základné informácie

Obstarávateľ: Odvoz a likvidácia odpadu a.s., Ivanská cesta 22, 821 04 Bratislava, v zmysle § 9 ods. 1 písm. a) zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

Kontaktná osoba: Mgr. Alexander Kanóc, kanoc@olo.sk, +421/949 007 350

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese: [https://josephine.proebiz.com/sk/promoter/tender/13484/summary](https://josephine.proebiz.com/sk/promoter/tender/xxxxx/summary) .

1. Identifikácia predmetu obstarávania podľa CPV kódov

Názov: **„Dymovody - oprava potrubných trás, napojenia na textilný filter TF1 a TF2, napojenie dymovodov z kotlov do absorbérov“**

CPV :

*45252300-1 Stavebné práce na spaľovniach odpadu,*

*45222100-0 Stavebné práce na stavbách zariadení na spracovanie odpadu,*

*45255400-3 Montážne práce,*

*45111300-1 Demontážne práce.*

Druh: Stavebná práca

1. Opis predmetu zákazky

Na základe diagnostickej prehliadky dymovodov meraním hrúbok základného materiálu a termovízneho snímkovania bolo odporučené vykonať komplexnú opravu skorodovaných častí dymovodov počas odstávky celého zariadenia. Následne boli vytipované najkritickejšie časti potrebné na opravu, ktoré sú podrobne popísané v projektovej dokumentácii.

Projektová dokumentácia pro potreby obstarávania bola realizovaná firmou EVECO Brno, s.r.o., Březinova 1608/42, Žabovřesky, 616 00 Brno, IČO: 65 27 61 24. Podrobnosti sú uvedené v projektovej dokumentácií, ktorá tvorí prílohy tejto Výzvy

Predmet zákazky je podrobne špecifikovaný v rámci príloh č. 2 – 10 tejto Výzvy.

1. Rozdelenie predmetu obstarávania na časti

Zákazka nie je rozdelená na samostatné časti.

1. Typ zmluvného vzťahu

Plnenie zákazky bude uskutočnené na základe Zmluvy o dielo (ďalej len „Zmluva“). Záväzný návrh tejto Zmluvy tvorí Prílohu č. 11.

Plnenie na základe zmluvy, vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Platba bude realizovaná bezhotovostným platobným príkazom.

1. Obhliadka predmetu zákazky

Obstarávateľ umožňuje obhliadku priestorov po dohode s kontaktnou osobou v termínoch od 20.07.2021 a 26.07.2021 v čase od 08:00 hod. do 14:00 hod. Kontaktná osoba:

* Ing. Marek Jantošovič, tel.: +42191110502, e-mail: jantosovic@olo.sk,

1. Miesto a čas dodania zákazky

**Miesto**:ZEVO, Vlčie hrdlo 72, 821 07 Bratislava

**Dodacie podmienky:** v zmysle Zmluvy.

1. Hlavné podmienky financovania

Predmet zákazky bude financovaný z vlastných zdrojov OLO a.s. Platba na základe faktúry. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade s príslušnými daňovými dokladmi. Platba bude realizovaná bezhotovostným platobným príkazom. Neposkytuje sa preddavok ani zálohová platba. Vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

1. Podmienky účasti uchádzačov
2. podľa § 32 ods. 1 písm. e) ZVO, t. j. uchádzač musí byť oprávnený uskutočňovať stavebné prácev rozsahu predmetu zákazky,
3. podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.
4. podľa § 34 ods. 1 písm. b) ZVO, t. j. zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené, pričom podľa § 40 ods. 5 ZVO je verejný obstarávateľ pri vyhodnotení splnenia podmienok účasti uchádzačov týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) alebo písm. b) povinný zohľadniť referencie uchádzačov alebo záujemcov uvedené v evidencii referencií podľa § 12, ak takéto referencie existujú. Za vyhlásenie verejného obstarávania sa považuje dátum zverejnenia Výzvy na predkladanie ponúk v systéme JOSEPHINE.

Minimálna požadovaná úroveň štandardov:

Uchádzač zoznamom stavebných prác preukáže, že za predchádzajúcich päť rokov od vyhlásenia verejného obstarávania uskutočnil zákazky, pričom v zozname stavebných prác uvedie minimálne jednu realizáciu stavebných prác obdobného charakteru ako je predmet plnenia, t.j výstavba (novostavba alebo rekonštrukcia) technologického zriadenia v hodnote minimálne 250 000 Eur bez DPH.

Obstarávateľ vyžaduje, aby zoznam stavebných prác obsahoval minimálne:

• názov a sídlo odberateľa,

• kontaktné údaje odberateľa, kde je možné uvedené informácie overiť (meno a priezvisko, tel. č., e-mail),

• predmet stavebnej práce,

• opis predmetu stavebnej práce,

• lehota uskutočnenia stavených prác,

• cena stavebnej práce vyjadrená v EUR bez DPH celkom.

1. Podľa § 34 ods. 1 písm. g) ZVO, t. j. údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov:

Minimálna požadovaná úroveň štandardov:

*Hlavný dozor zákazky* musí disponovať minimálne:

* vysokoškolské vzdelanie druhého stupňa v technickom alebo stavebnom odbore,
* min. 7 rokov praxe u zákaziek obdobného typu, pričom ako hlavný dozor stavby musel pôsobiť min. u dvoch obdobných zákaziek ako je predmet obstarávania, , t.j. realizácia, rekonštrukcia technologického zariadenia vo finančnom objeme 100 000 Eur bez DPH za každú zákazku.

*Technológ na zváranie* musí disponovať minimálne:

* certifikát - osvedčenie o skúške zváračov,
* min. 5 rokov praxe u zákaziek obdobného typu, pričom ako technológ zodpovedný za zváranie, musel pôsobiť min. u troch obdobných zákaziek, t.j. rekonštrukcia technológie, kde bolo použité zváranie.

Uchádzač predloží profesijný životopis alebo ekvivalentný doklad, podpísaný dotknutou osobou, životopis musí obsahovať minimálne: meno a priezvisko príslušnej osoby, opis/zoznam odbornej praxe (pracovná pozícia, opis pracovnej náplne/odborné skúsenosti, miesto, mesiac a rok plnenia/zamestnania, zamestnávateľ/objednávateľ) a ostatné relevantné informácie preukazujúce minimálnu požadovanú úroveň štandardov.

**Podľa § 34 ods. 1 písm. d) v spojitosti § 35 ZVO, t.j** uchádzač musí vo svojej ponuke predložiť Certifikát systému manažérstva kvality ISO 9001 alebo ekvivalent vydaný nezávislou inštitúciou, ktorým sa potvrdzuje splnenie požiadaviek noriem na systém manažérstva kvality uchádzačom alebo záujemcom, vrátane dostupnosti pre osoby so zdravotným postihnutím, môže odkázať na systémy manažérstva kvality vyplývajúce z právne záväzných aktov Európskej únie alebo medzinárodných noriem. Verejný obstarávateľ alebo obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ a obstarávateľ musia prijať aj iné dôkazy o rovnocenných opatreniach na zabezpečenie kvality predložené uchádzačom alebo záujemcom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

Splnenie podmienok účasti osobného postavenia v podľa § 32 ods. 1 písm. e) a písm. f) ZVO uchádzač **preukazuje čestným vyhlásením**, ktoré je súčasťou Prílohy č. 1 Návrh na plnenie kritérií - Cenová ponuka tejto výzvy (nie je potrebné predkladať ďalší dokument).

Splnenie podmienok účasti technickej a odbornej spôsobilosti podľa § 34 ods. 1 písm. b) ZVO uchádzač **preukazuje zoznamom stavebných/referenciami** podľa minimálnych štandardov uvedených v bode 9 písm. c) tejto Výzvy.

Splnenie podmienok účasti technickej a odbornej spôsobilosti podľa § 34 ods. 1 písm. g) ZVO uchádzač **preukazuje profesijným životopisom alebo ekvivalentným dokladom** podľa minimálnych štandardov uvedených v bode 9 písm. d) tejto Výzvy.

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. Komunikácia a vysvetľovanie

Žiadosť o vysvetlenie k súťažným podkladom je možné podať v lehote do 26.07.2021 do 16:00 hod.

Komunikácia medzi obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: [https://josephine.proebiz.com/sk/promoter/tender/13484/summary](https://josephine.proebiz.com/sk/promoter/tender/XXXXX/summary) . Tento spôsob komunikácie sa týka akejkoľvek komunikácie a podaní medzi obstarávateľom a záujemcami/uchádzačmi počas celého procesu obstarávania.

Na bezproblémové používanie systému JOSEPHINE je nutné používať jeden z podporovaných internetových prehliadačov:

• Microsoft Internet Explorer verzia 11.0 a vyššia,

• Mozilla Firefox verzia 13.0 a vyššia alebo

• Google Chrome

• Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

[Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní.

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. Predkladanie ponúk

Predkladanie ponúk je umožnené registrovaným uchádzačom.

**Lehota:** 29.07.2021 do 11:00 hod.

**Spôsob:** prostredníctvom systému JOSEPHINE na adrese:

[https://josephine.proebiz.com/sk/promoter/tender/13484/summary](https://josephine.proebiz.com/sk/promoter/tender/XXXXX/summary) .

**Obsah ponuky:**

* Riadne vyplnená a podpísaná Príloha č. 1 tejto Výzvy. Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“.
* Riadne doplnený, podpísaný a opečiatkovaný návrh zmluvy štatutárom uchádzača - Príloha č. 11 tejto Výzvy. Štatutár podpisom návrhu zmluvy súhlasí s podmienkami tejto zmluvy. Návrh zmluvy nie je dovolené bez upovedomenia a písomného súhlasu akokoľvek pozmeňovať a prepisovať.
* Zoznam stavebných prác/referencie podľa bodu 9. písm. c) tejto Výzvy.
* Profesijným životopisom alebo ekvivalentným dokladom podľa minimálnych štandardov uvedených v bode 9 písm. d) tejto Výzvy.
* Certifikát systému manažérstva kvality ISO 9001 alebo ekvivalent.

 Neumožňuje sa predložiť variantné riešenie.

Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

 **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.

1. Kritériá na vyhodnotenie ponúk

Obstarávateľ stanovuje ako jediné kritérium na vyhodnotenie ponúk najnižšiu celkovú cenu za celý predmetu zákazky v EUR bez DPH.

V prípade rovnosti bodového hodnotenia budú vyzvaní tí uchádzači, ktorí majú rovnaký počet bodov, aby v lehote nie kratšej ako jeden pracovný deň znížili svoje cenové ponuky, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Verejný obstarávateľ môže uvedený postup aj opakovať.

**Ak uchádzač nie je platcom DPH, na túto skutočnosť upozorní obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

V prípade rovnosti predložených cenových ponúk pre samostatnú časť predmetu zákazky budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Tento postup možno aj opakovať.

1. Ďalšie informácie
2. Obstarávateľ vyzve uchádzača s najnižšou cenovou ponukou na predloženie dokladov nevyhnutných na overenie splnenia tých podmienok účasti, ktoré si nevie obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace - živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najnižšou cenou nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže obstarávateľ opakovať.
3. V prípade, že uchádzač s najnižšou ponukovou cenou predloží certifikáty a doklady, ktoré nezodpovedajú požiadavkám obstarávateľa, prípadne nepredloží požadované certifikáty v stanovenom termíne, bude obstarávateľ toto považovať za nesplnenie podmienky účasti a bude postupovať v súlade s písm. a) tohto bodu.
4. Obstarávateľ označí za úspešného uchádzača s najnižšou cenou, ktorý preukázal stanovené podmienky účasti a požiadavky na predmet zákazky.
5. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu – **JOSEPHINE.**
6. Obstarávateľ si vyhradzuje právo neprijať žiadnu ponuku a súťaž kedykoľvek zrušiť. O takomto postupe bude obstarávateľ uchádzačov informovať.
7. Obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“)), resp. overili registráciu v Registri partnerov verejného sektora podľa § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.
8. Jazyk ponuky

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

Prílohy:

Príloha č. 1 - **Návrh na plnenie kritéria**

Príloha č. 2  **- D 5 21 2 0008\_Z01\_OLO\_revB - technická správa (Projektová dokumentácia)**

Príloha č. 3 **- D 5 21 2 0008\_Z02\_OLO\_revB - Výkaz materiálu (Výkaz výmer)**

Príloha č. 4 - **D 5 21 2 0008 Z03 Podpora spalinovodu K2\_SV**

Príloha č. 5 - **V521208S00.00\_Celková dispozice**

Príloha č. 6 - **V521208S01.00\_Výměna kompenzátoru reaktorů**

Príloha č. 7 - **V521208S02.00\_Výměna kompenzátorů klapky**

Príloha č. 8 - **V521208S03.00\_Výměna klapek**

Príloha č. 9 - **V521208S03.01\_By-passová klapka filtru**

Príloha č. 10 - **V521208S04.00\_Výměna potrubí spalin z filtrů**

Príloha č. 11 **- Návrh Zmluvy**

 V Bratislava, dňa 19.07.2021.